./data/phi0914/phi00136/phi0914.phi00136.perseus-lat1.xml
Titus Livius (Livy)
destituti enim ab omni spe, cum desertos       se ab Antiocho, spem nullam in Aetolis esse cernerent, dies noctesque aut       Philippi hostis adventum aut infestiorem etiam, quo iustius irati erant,       Romanorum expectabant   turba erat ibi       incondita regiorum, qui primo pauci in praesidio relicti, postea plures,       plerique inermes, ex proelio adverso fuga delati, nec virium nec animi satis ad       obsidionem tolerandam habebant:  itaque praemissis a Philippo, qui spem       impetrabilis veniae ostendebant, responderunt  patere portas regi   ad primum eius       ingressum principum quidam urbe excesserunt, Eurylochus mortem sibi conscivit        Antiochi milites—sic enim pacti crant—sic enim pacti erant—per Macedoniam       Thraeciamque prosequentibus Macedonibus, ne quis eos violaret, Lysimachiam       deducti sunt   crant et paucae naves       Demetriade, quibus praeerat Isidorus; eae quoque cum praefecto suo dimissae       sunt  inde Dolopiam et Aperantiam et Perrhaebiae quasdam civitates recipit